Τιβέριος Κλαύδιος Σακέρδος Ιουλιανός

Ο Τιβέριος Κλαύδιος Σακέρδος Ιουλιανός, λατιν.: Tiberius Claudius Sacerdos Julianus ήταν Ρωμαίος συγκλητικός του 2ου αι. Διετέλεσε ύπατος στο διάστημα (nundinium) του Νοεμβρίου-Δεκεμβρίου 100 μ.Χ., με συνάδελφο τον Λεύκιο Ρόσκιο Αιλιανό Μαίκιο Κέλερ.Fasti Ostienses (ed. Ladislaus Vidman, second edition: Praha: Academia, 1982), pp. 45f, 94f Ο Ιουλιανός είναι κυρίως γνωστός από επιγραφές.

Αρχικά μέλος της τάξης των ιππέων, ο Ιουλιανός κατείχε μία σειρά από θέσεις στην αυτοκρατορική υπηρεσία. Γνωρίζουμε μόνο την τελευταία του θητεία ως επιτρόπου (procurator) ή κυβερνήτη στη Θράκη. Ο Νικολάι Σαράνκοφ εκτιμά, ότι η θητεία του ήταν μεταξύ των ετών 85 και 95.Sharankov, "Unknown Governors of Provincia Thracia, Late I-Early II Century AD", Zeitschrift für Papyrologie und Epigraphik, 151 (2005), pp. 235-242 Σε αντάλλαγμα για την υπηρεσία του, ο Σακέρδος Ιουλιανός προσλήφθηκε στη Σύγκλητο μεταξύ των πραιτόρων (inter praetorios). Λίγο αργότερα, ενσωματώθηκε στους αδελφούς των αγρών (fratres arvales). Αργότερα έγινε δεκτός στοn σύλλογο των αρχιερέων (pontifex) μεταξύ των ετών 98 και 100, ένα από τα τέσσερα πιο έγκριτα αρχαία ρωμαϊκά ιερατεία.John Grainger, Nerva and the Roman Succession Crisis of AD 96-99 (London: Routledge, 2003), p. 125

Οι γνώσεις μας για τη ζωή του μετά την αποχώρησή του από την υπατεία είναι ελλιπείς. Ο Ιουλιανός αναφέρεται στα Αρχεία των αδελφών των αγρών (Acta Arvalia), το 101, όταν υπηρετούσε ως διοικητής (magister), αλλά όταν τα Acta Arvalia επανέρχονται το 105 μετά από ένα κενό, το όνομά του ελλείπει. Είναι πιθανό ο Ιουλιανός να είχε αποβιώσει μέχρι εκείνο το έτος.

 Παραπομπές 

Κατηγορία:Ρωμαίοι του 2ου αιώνα
Κατηγορία:Ύπατοι της Ρωμαϊκής Αυτοκρατορίας